For få chancer i urytmisk kamp.

Det lykkedes ikke AaB at få point med hjem fra Superliga-kampen i Haderslev, hvor holdet i dag tabte 3-1 til SønderjyskE foran 300 tilskuere. For AaB var første halvleg en tam affære uden de helt store chancer. Kun Frederik Børsting viste tænder uden at kunne fuldbyrde gerningen til en scoring. Kristoffer Pallesen tog ufine midler i brug i eget straffesparksfelt, og det straffespark forvandlede Johan Absalonsen til et en føring inden pausen. Et kvarter inde i anden halvleg fik AaB tilkendt straffe efter VAR, og det scorede Tom van Weert sikkert på. Få minutter før slutfløjt fik SønderjyskEs Haji Wright chancen og scorede til 2-1 føring, og i sidste minut udbyggede han føringen til 3-1, som også blev kampens resultat. Med resultatet er AaB nummer syv i tabellen.